ჩარლზ ტაუნზი

ჩარლზ ტაუნზი ( დ. 28 ივლისი, 1915, გრინვილი, სამხრეთ კაროლინა — გ. 27 იანვარი,  2015, ოკლენდი, კალიფორნია) — ამერიკელი ფიზიკოსი. 

ბიოგრაფია
1931–1937 წლებში სწავლობდა გრინვილში, 1937–1939 წლებში — კალიფორნიის ტექნოლოგიის ინსტიტუტში. 1939–1948 წლებში მუშაობდა ფირმა „ბელ ტელეფონში“, 1948 წლიდან — კოლუმბიის უნივერსიტეტში (1950 წლიდან პროფესორი). 1961–1966 წლებში მასაჩუსეტსის ტექნოლოგიური ინსტიტუტის პროფესორი. 1967 წლიდან კალიფორნიის უნივერსიტეტში (ბერკლი)  ხელმძღვანელობს ფიზიკის განყოფილებას. ამერიკის ფიზიკის საზოგადოების პრეზიდენტი (1967 წლიდან). ტაუნზის უმთავრესი შრომები ეხება კვანტურ ელექტრონიკას. 1964 წელს ნობელის პრემიის ლაურეატი.

ლიტერატურა

 პარკაძე ვ., მაცაბერიძე ლ., „ჩარლზ ტაუნსი“ ː კრ. „ფიზიკოსების შესახებ“, ტ. IV, თბ., 1980, გვ. 314-315

სქოლიო

კატეგორია:ამერიკელი ფიზიკოსები
კატეგორია:ნობელის პრემიის ლაურეატები ანბანის მიხედვით
კატეგორია:ამერიკელი ნობელის პრემიის ლაურეატები